Når Danmarks U-21 helte lørdag aften løber på banen på Aalborg Stadion til kampen mod Schweiz bliver det med stor nordjysk opbakning. Der er nemlig under 1000 billetter tilbage til kampen, der fløjtes i gang kl.20.45. Også flere andre kampe er tæt på at være udsolgt, det oplyser arrangørne. -Vi er efterhånden meget tæt på turneringen, og selvom der stadig er billetter til Danmarks tre kampe og finalen, så kan det være en god idé at købe i forsalg. Med så få billetter tilbage kan der blive udsolgt i løbet af kampdagen, og det ville være ærgerligt, hvis folk skulle gå forgæves til stadion, siger Kasper Kragh. Danmark spiller udover lørdagens kamp mod Schweiz også mod Island i Aalborg, det er lørdag den 18 juni kl.20.45.

Opsummering:
Billetterne bliver revet væk til Danmarks første kamp ved U-21 EM i Aalborg.